open-index/open-wikipedia-markdown huggingface dataset:
Viherhuiskukerttu

**Viherhuiskukerttu** (*Macrosphenus concolor*) on afrikantöpökerttusten heimoon kuuluva varpuslintu.

## Levinneisyys
Viherhuiskukerttua tavataan Afrikan länsi- ja keskiosissa. Sen kannan kokoa ei tiedetä, mutta monilla alueilla sitä on kuvattu yleiseksi. Laji on luokiteltu elinvoimaiseksi.

## Lähteet
Mikko Vitikainen

**Mikko Vitikainen** (s. 11. heinäkuuta 1952) on entinen suomalainen pesäpalloilija ja pelinjohtaja.

Vitikainen pelasi Pesäpallon mestaruussarjassa 1974-1977 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 1978-1982 Vitikainen pelasi Jyväskylän Kirissä, jossa saavutti toisen Suomen-mestaruutensa kaudella 1982. Kolmas mestaruus tuli Imatran Pallo-Veikoissa kaudella 1986. Kaikkiaan 304:stä SM-sarjaottelustaan Vitikainen on kerännyt 1537 pörssipistettä, joilla hän sijoittuu pörssissä sijalle 50 (2012).

Itä-Länsi-ottelussa Vitikainen pelasi kahdeksan kertaa kuten myös Liitto-Lehdistö-ottelussa. Vuoden pesäpalloilijaksi Vitikainen valittiin 1981 ja vuoden pelinjohtajaksi kymmenen vuotta myöhemmin, jolloin hän johti IPV:n Suomen-mestariksi.

## Saavutukset
### Pelaajana
* 3 SM-kultaa: 1976, 1982, 1986
* 3 SM-hopeaa: 1978, 1979, 1981
* 1 SM-pronssi: 1977
* 8 Itä-Länsi-ottelua: 1976-1983
* Vuoden pesäpalloilija: 1981 

### Pelinjohtajana
* 1 SM-kulta: 1991
* 1 SM-hopea: 1990
* Miesten Superpesiksen vuoden pelinjohtaja: 1991

## Lähteet

* Pelaajakortti
* Miesten pesispörssi

### Viitteet
Robert Sjursen

**Robert Emanuel Sjursen** (*Rafto*; 8. maaliskuuta 1891 Bergen – 21. heinäkuuta 1965 Bergen) oli norjalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja kuului siellä vapaassa järjestelmässä kultaa voittaneeseen joukkueeseen.

## Lähteet
Keltahuiskukerttu

**Keltahuiskukerttu** (*Macrosphenus flavicans*) on afrikantöpökerttusten heimoon kuuluva varpuslintu.

## Levinneisyys
Keltahuiskukerttua esiintyy Afrikan keskiosissa. Sen kannan kokoa ei tiedetä, mutta sitä on kuvattu yleiseksi monilla alueilla. Laji on luokiteltu elinvoimaiseksi.

## Lähteet
Ruskohuiskukerttu

**Ruskohuiskukerttu** (*Macrosphenus kempi*) on afrikantöpökerttusten heimoon kuuluva varpuslintu.

## Levinneisyys
Ruskohuiskukerttua esiintyy Länsi-Afrikan rannikolla Sierra Leonesta Kameruniin. Laji on luokiteltu elinvoimaiseksi. Liberian kannaksi arvioidaan 300&nbsp;000 paria, mutta muuten lajia on kuvattu pääasiassa harvinaiseksi.

## Lähteet
Pekka Harjula

**Pekka Harjula** (s. 16. tammikuuta 1954) on entinen suomalainen pesäpalloilija.

Harjula pelasi Pesäpallon mestaruussarjassa ensimmäiset ottelut kaudella 1971, mutta vakituisesti 1974-1982 Kouvolan Pallonlyöjien joukkueessa saavuttaen Suomen mestaruuden kaudella 1976 ja Cup-mestaruuden ja SM-pronssia kaudella 1977. 1978 Harjula pelasi Helsinki-Pesiksessä ja 1979 Kauhajoen Karhussa ollen mukana pudottamassa molempia mestaruussarjasta, jonka jälkeen hän palasi KPL:iin. 

Itä-Länsi-ottelussa Harjula pelasi 1977 ja Liitto-Lehdistö -ottelussa 1980. SM-sarjan lyöjäkuninkuuden Harjula voitti kaudella 1977 ollen samalla tehotilaston (lyödyt + tuodut) kakkonen. 

## Saavutukset
### Pelaajana
* 1 SM-kulta: 1976
* 1 SM-pronssi: 1977
* 1 Itä-Länsi-ottelu: 1977
* Pesäpallon lyöjäkuningas: 1977

## Lähteet

* Pelaajakortti
* Miesten pesispörssi

### Viitteet
Isohuiskukerttu

**Isohuiskukerttu** (*Macrosphenus kretschmeri*) on afrikantöpökerttusten heimoon kuuluva varpuslintu.

## Levinneisyys
Isohuiskukerttua tavataan Keniassa, Mosambikissa ja Tansaniassa. Laji on luokiteltu elinvoimaiseksi, ja sen on kuvattu olevan yleinen Mosambikin pohjoisosissa, mutta harvinainen tai paikallisesti yleinen muualla.

## Elintavat
Isohuiskukerttu elää metsissä ja sitä esiintyy 1&nbsp;800 metrin korkeuteen merenpinnasta. Se elää yksittäin, pareittain tai 5–6 yksilön ryhmissä. Se voi myös liittyä sekaparviksi bulbulien, sieppojen, afrikanlepinkäisten ja drongojen kanssa. Isohuiskukerttu käyttää ravinnokseen hyönteisiä, joita se etsii maasta karikkeen seasta. Isohuiskukerttua on vaikea nähdä, vaikka se laulaakin paljon. 

## Lähteet
Angolanhuiskukerttu

**Angolanhuiskukerttu** (*Macrosphenus pulitzeri*) on afrikatöpökerttusten heimoon kuuluva varpuslintu.

## Levinneisyys
Angolanhuiskukerttua tavataan Angolan länsiosissa. Se on luokiteltu erittäin uhanalaiseksi. Laji on harvinainen ja sitä uhkaa elinympäristöjen tuhoutuminen.

## Elinympäristö
Angolanhuiskukerttu elää kuivissa metsissä ja pensaikoissa ja hylätyillä kahviplantaaseilla. Sitä tavataan 800–1&nbsp;030 metrin korkeudella merenpinnasta.

## Lähteet
Otto Pfister (voimistelija)

**Otto Pfister** (3. syyskuuta 1900 – ?) oli sveitsiläinen voimistelija ja olympiavoittaja. Hän kuului vuoden 1924 kesäolympialaisissa Pariisissa joukkuevoimistelussa pronssia saaneeseen ja vuoden 1928 kesäolympialaisissa Amsterdamissa kultaa voittaneeseen joukkueeseen. Moniottelun yksilökilpailussa Pfister jäi Pariisissa 28. ja Amsterdamissa 24. sijalle.

## Lähteet
116 Sirona

**116 Sirona** on päävyöhykkeen asteroidi, joka löydettiin 8. syyskuuta 1871. Asteroidin löysi Christian Heinrich Friedrich Peters, ja se on nimetty Sironan, kelttiläisen mytologian jumalattaren mukaan. Asteroidi luokitellaan S-tyypin asteroidiksi.

## Lähteet
*

### Viitteet
Melchior Wezel

**Melchior Wezel** (16. marraskuuta 1903 – 7. joulukuuta 1989 Locarno) oli sveitsiläinen voimistelija ja olympiavoittaja. Hän kilpaili vuoden 1928 kesäolympialaisissa Amsterdamissa ja oli siellä mukana voittamassa kultaa joukkuevoimistelussa. Hän kilpaili myös yksilönä eri tapahtumissa ja sijoittui moniottelun yksilökilpailussa 12. sijalle.

## Lähteet
Pietro Nenni

**Pietro Sandro Nenni** (9. helmikuuta 1891 Faenza – 1. tammikuuta 1980 Rooma) oli italialainen toimittaja ja vasemmistopoliitikko. Hän oli Italian sosialistisen puolueen (*Partito Socialista Italiano*, PSI) pitkäaikainen puoluesihteeri ja yksi puolueensa johtavista hahmoista varsinkin toisen maailmansodan jälkeisenä aikana.

## Elämä
Nenni oli lähtöisin maanviljelijäperheestä ja toimi nuoruudessaan lehtimiehenä. Vuonna 1911 hänet pidätettiin Italian ja Turkin välisen sodan vastaisen lakon järjestämisestä ja hän tutustui vankilassa Benito Mussoliniin. Myöhemmin hänestä tuli kuitenkin Mussolinin ja fasismin tiukka vastustaja. Nenni liittyi PSI:hin vuonna 1921 ja tuli puolueen äänenkannattajan *[[Avanti! (sanomalehti)|Avantin!]]* päätoimittajaksi. Hänet pidätettiin vuonna 1925 sosialistijohtaja Giacomo Matteottin murhaa käsitelleen kirjasen julkaisemisesta ja seuraavana vuonna hän pakeni Ranskaan. Nenni asui pitkään maanpaossa ja osallistui antifasistiseen toimintaan. Espanjan sisällissodan aikana hän oli vapaaehtoisiin kansainvälisiin prikaateihin kuuluneen Garibaldi-prikaatin poliittinen komissaari ja yksi sen perustajista. Gestapo pidätti hänet Vichyn Ranskassa vuonna 1940 ja hänet siirrettiin 1943 Italiaan, jossa häntä pidettiin vankina Ponzan saarella. Italian vallanvaihdoksen jälkeen hänet vapautettiin marsalkka Pietro Badoglion määräyksellä elokuussa 1943.

Nennistä tuli vuonna 1945 Ferruccio Parrin hallituksen varapääministeri ja seuraavana vuonna hän jatkoi samassa tehtävässä kristillisdemokraatti Alcide De Gasperin johtamassa koalitiohallituksessa. Myöhemmin vuonna 1946 hänestä tuli Italian ulkoministeri. PSI kuitenkin hajosi kahtia tammikuussa 1947 ja Nennin johtaman vasemmistosiiven haltuun jäänyt puolue ryhtyi kommunistisen puolueen (PCI) liittolaiseksi. PCI ja PSI olivat sen jälkeen yli vuosikymmenen ajan oppositiossa kristillisdemokraattien johtaessa hallitusta. Nenni joutui erimielisyyksiin kommunistien kanssa Unkarin kansannousun kukistamisen jälkeen vuonna 1956 ja puolueiden yhteistyö päättyi. Hänen johdollaan sosialistit ryhtyivät yhteistyöhön kristillisdemokraattien kanssa ja palasivat vuonna 1963 Italian hallitukseen. Nenni toimi jälleen varapääministerinä kolmessa peräkkäisessä hallituksessa sekä ulkoministerinä vuosina 1968–1969. Hän jätti PSI:n puoluesihteerin toimen keskustan ja vasemmiston yhteistyön katkettua tilapäisesti vuonna 1969.

Nenni nimitettiin vuonna 1970 elinikäiseksi senaattoriksi ja vuonna 1979 hänet valittiin senaatin puhemieheksi.

## Lähteet
118 Peitho

**118 Peitho** on päävyöhykkeen asteroidi, joka löydettiin 15. maaliskuuta 1872. Asteroidin löysi Karl Theodor Robert Luther, ja se on nimetty Peithon, kreikkalaisen mytologian jumalattaren mukaan. Asteroidi voidaan luokitella S-tyypin asteroidiksi.

## Lähteet
*

### Viitteet
August Güttinger

**August Güttinger** (10. heinäkuuta 1892 – 1970) oli sveitsiläinen voimistelija ja kaksinkertainen olympiavoittaja. Vuoden 1924 kesäolympialaisissa Pariisissa hän voitti kultaa nojapuissa ja oli mukana saamassa joukkuekilpailussa pronssia. Lisäksi hän sai köysikiipeilyssä jaettua pronssia.

Güttinger kilpaili vielä Amsterdamin kesäolympialaisissa 1928 ja oli siellä mukana voittamassa kultaa joukkuevoimistelussa.

## Lähteet
119 Althaea

**119 Althaea** on päävyöhykkeen asteroidi, joka löydettiin 3. huhtikuuta 1872. Asteroidin löysi James Craig Watson, ja se on nimetty Althaian, kreikkalaisen mytologian hahmon, joka oli Meleagroksen äiti, mukaan. Asteroidi voidaan luokitella S-tyypin asteroidiksi.

## Lähteet
*

### Viitteet
Riemuloma Kanarialla

**Riemuloma Kanarialla** on suomalainen 36-osainen tositelevisiosarja, jonka ensimmäinen jakso esitettiin MTV3-kanavalla 17. kesäkuuta 2013. Ohjelmassa nähtiin tavallisia suomalaisia, Karavaanarit-televisiosarjasta tuttuja henkilöitä sekä julkisuuden henkilöitä, jotka lomailevat Kanariansaarilla.

## Jaksot

## Lähteet

## Aiheesta muualla
Sarjan kotisivut
Tom Jones (romaani)

**Tom Jones** () on Henry Fieldingin romaani, joka ilmestyi vuonna 1749.

Teos on julkaistu suomeksi kahdesti, molemmilla kerroilla WSOY:n kustantamana: ensin Olli Nuorton lyhentäen suomentamana Maailman suurromaaneja -sarjassa vuonna 1950 ja kokonaisuudessaan Marja Alopaeuksen käännöksenä vuonna 1994.

## Juoni
*Tom Jones* kertoo Tom-nimisestä löytölapsesta, jonka hyväntahtoinen kartanonherra Allworthy adoptoi. Tarina jatkuu Tomin kasvuna aikuisuuteen ja edelleen päätymisenä naimisiin. Romaani jakautuu kolmeen osaan. Ensimmäinen käsittelee Tom Jonesin rakastumista naapuriinsa Sophia Westerniin. Toisessa osassa Tom Jones joutuu donquijotemaisiin seikkailuihin ja lähtee Skotlantiin taistelemaan jakobiittiarmeijaa vastaan. Viimeisessä, kolmanneksessa Tom Jones yrittää löytää uudelleen Sophian jakobiittikapinan jälkeen.

## Tyyli
Fielding kääntyy *Tom Jonesissa* jokaisen luvun alussa lukijan puoleen välillä velmuillen ja välillä filosofoiden. Hän siteeraa teoksessa sekä Horatiusta että Aristotelesta. Lukujen alut lähtevät liikkeelle periaatteessa vakavasti, mutta hiljalleen paljastuu, ettei kirjailijaa eikä filosofeja pidä ottaa turhan vakavasti. Välillä Fielding myös nokittelee lukijaa ja antaa tälle ironisia neuvoja.

Kertomus on rakennettu klassisten mytologiasankareiden kertomusten tapaan. Tarina heittäytyy välillä näennäisesti epämerkittäviin suuntiin, ja koko tarinaa alleviivaa säädytön huumori, minkä takia Samuel Johnson sanoi, ettei todennäköisesti tiedä yhtä turmeltunutta teosta.

## Arviot
Jukka Petäjä kirjoittaa arviossaan, että kirja on ”moderni, jopa postmoderni romaani” ja on lisäksi viisas ja hauska. Uudempi, Marja Alopaeuksen, suomennos pajastaa, miksi kirjaa on kirjallisuushistorioissa luonnehdittu Samuel Richardsonin parodiaksi: aiemmasta puuttuvissa kohdissa Fielding paljastuu koiranleuaksi eikä olekaan Richadsonin tapaan eeppinen kertoja.

## Lähteet

## Aiheesta muualla

*
117 Lomia

**117 Lomia** on päävyöhykkeen asteroidi, joka löydettiin 12. syyskuuta 1871. Asteroidin löysi Alphonse Borrelly, ja se on todennäköisesti nimetty Lamian, kreikkalaisen mytologian Zeuksen suosiossa olleen hahmon mukaan, jonka kateellinen Hera teki hulluksi. Nimeämisessä lienee tapahtunut kirjoitusvirhe. Asteroidi voidaan luokitella X-tyypin ja C-tyypin asteroidin välimuodoksi.

## Lähteet
*

### Viitteet
Félix Picon

**Philippe Félix Émile Picon** (4. lokakuuta 1874 Constantine, Algeria – 4. joulukuuta 1922 Bordeaux) oli ranskalainen purjehtija ja olympiamitalisti. Hän kilpaili vuoden 1920 kesäolympialaisissa Antwerpenissä ja sai siellä 6,5 metrin luokassa hopeaa.

## Lähteet
KTM Duke 125

**KTM Duke 125** on KTM:n valmistama nelitahtinen kevytmoottoripyörä. Sitä on valmistettu Intiassa vuodesta 2011 lähtien. Siinä on KTM:n oma 250 SX-F-mallisen moottoripyörän moottoriin perustuva yksisylinterinen moottori. Ulkomuodoltaan se on nakupyörä-mallinen. Suomessa Duke tuli myyntiin talvella 2010. KTM 125 Dukeen tuli vuonna 2013 ainoana kevytmoottoripyöränä ABS-jarrujärjestelmä vakiovarusteena.

## Teknisiä tietoja
*Moottorin tyyppi - Yksisylinterinen, nelitahtinen, nestejäähdytteinen
*Iskutilavuus - 124,7cm³
*Puristussuhde - 12.7:1
*Vääntö - 11Nm
*Teho - 14.5hv/9.250rpm
*Käynnistys - Sähkökäynnistys
*Vaihteisto - 6-portainen hammasvaihteisto
*Kuivapaino - 148kg
*Polttoainesäiliö - 11-13L

## Lähteet
* http://www.ktm.com/fi/naked-bike/125-duke/  vierailtu 11.11.2015
* http://www.motot.net/wiki/KTM_125_Duke vierailtu 11.11.2015
Wilhelm Marx

**Wilhelm Marx** (15. tammikuuta 1863 Köln – 5. elokuuta 1946 Bonn) oli saksalainen katolista Keskustapuoluetta (*Zentrum*) edustanut poliitikko, joka toimi kahdesti Saksan valtakunnankanslerina Weimarin tasavallan aikana vuosina 1923–1925 ja 1926–1928.

Marx oli koulutukseltaan lakimies ja loi aluksi uransa oikeuslaitoksessa. Hän oli vuodesta 1894 tuomarinviroissa eri puolilla Saksaa. Hänet nimitettiin vuonna 1922 Berliinin kamarioikeuden puheenjohtajaksi. Marx liittyi jo nuorena Keskustapuolueeseen ja perusti vuonna 1911 Düsseldorfissa Katolisten koulujen järjestön. Hän oli edustajana Preussin maapäivillä vuosina 1899–1918 sekä Saksan valtiopäivillä 1910–1932. Vuosina 1921–1928 hän oli Keskustapuolueen ja sen parlamenttiryhmän puheenjohtaja.

Marx oli valtakunnankanslerina ensimmäisen kerran marraskuusta 1923 joulukuuhun 1924. Hänen ensimmäinen hallituksena muun muassa hyväksyi Dawesin suunnitelman. Ensimmäisen kanslerikautensa jälkeen hän toimi helmikuusta huhtikuuhun 1925 Preussin osavaltion ministeripresidenttinä ja oli puolueensa ehdokkaana vuoden 1925 presidentinvaaleissa, jotka hän hävisi Paul von Hindenburgille. Marx palasi valtakunnankansleriksi toukokuussa 1926, mutta erosi kaksi vuotta myöhemmin. Joulukuussa 1928 hän erosi myös Keskustapuolueen puheenjohtajan tehtävistä ja vetäytyi politiikasta.

Marx oli myös kansalaisjärjestö Volksverein für das katholische Deutschlandin puheenjohtaja vuodesta 1921.

## Lähteet

## Aiheesta muualla
Suuret setelit (televisiosarja)

**Suuret setelit** oli suomalainen MTV3-kanavalla esitetty viihdeohjelma, jossa kilpailevat parit tavoittelivat 100&nbsp;000 euroa. Ohjelmaa esitettiin 7. maaliskuuta – 9. toukokuuta 2014. *Suuret setelit* perustui *Money Drop* -formaattiin, johon perustuvia ohjelmia on esitetty aiemmin muun muassa Ruotsissa, Tanskassa ja Norjassa.

*Suuret setelit* kuvattiin kesällä 2013 Tukholmassa. Ohjelman juonsi Heikki Paasonen.

## Jaksot

## Lähteet
Rudolf Degermark

**Rudolf Reinhold Degermark** (19. heinäkuuta 1886 Piitimen kunta – 21. toukokuuta 1960 Bromma) oli ruotsalainen voimistelija ja olympiavoittaja, myöhemmin vaatealan tukkukauppias. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuevoimistelussa kultaa.

Rudolf Degermark syntyi Piitimessä Ruotsin Lapissa piika Sofia Matilda Nilssonin aviottomaksi lapseksi. Äiti kuoli kun Rudolf oli vasta neljän vanha, minkä jälkeen pojasta tuli tullivirkailija Erik Degermarkin kasvattilapsi. Kaupallisten opintojen jälkeen Rudolf Degermark työskenteli tekstiilialalla ja perusti 1918 sukkia myyvän tukkukaupan, josta tuli yksi Ruotsin suurimmista alallaan.

Rudolf Degermarkin pojantytär on näyttelijä Pia Degermark.

## Lähteet
Korpraalikerttu

**Korpraalikerttu** (*Hyliota australis*) on korpraalikerttujen heimoon kuuluva varpuslintu.

## Levinneisyys
Korpraalikerttua tavataan Angolassa, Kongon demokraattisessa tasavallassa, Keniassa, Malawissa, Mosambikissa, Etelä-Afrikassa, Tansaniassa, Sambiassa ja Zimbabwessa. Lajia on kuvattu harvinaiseksi.

## Lähteet
Primaarinen hyperaldosteronismi

**Primaarinen hyperaldosteronismi**  eli **suolahormonin liikatuotto** eli **primaarinen aldosteronismi** on tila, jossa lisämunuaiskuoren zona glomerulosa erittää liikaa suolahormoni eli aldosteronia. Tilaan voidaan viitata myös nimellä **Connin syndrooma**, joskin alun perin termi on tarkoittanut pelkästään lisämunuaisen kasvaimesta (Connin adenooma) johtuvaa aldosteronin liikaeritystä. Noin 80 %:ssa tapauksista liikatoiminta johtuu lisämunuaisen aldosteronia tuottavasta hyvälaatuisesta kasvaimesta, ja 15 %:ssa tapauksista aiheuttajana on lisämunuaiskuoren liikakasvu eli hyperplasia.. Primaarinen hyperaldosteronismi aiheuttaa reniini-angiotensiini-aldosteronisysteemin toiminnan tukahtumisen ja plasman reniinin aktiivisuuden laskun. Kliinisinä oireina ovat verenpaineen kohoaminen ja hypokalemia. Lisämunuaiskuoren adenooma voidaan poistaa kirurgisesti. Hyperplasiasta johtuvan hyperaldosteronismin hoitona käytetään aldosteroniantagonisteja, kuten spironolaktonia.

## Lähteet
*

### Viitteet
Rolf Lefdahl

**Rolf Lefdahl** (13. elokuuta 1882 Oslo – 15. helmikuuta 1965 Bærum) oli norjalainen voimistelija ja olympiamitalisti. Hän kilpaili vuoden 1908 kesäolympialaisissa Lontoossa ja oli siellä mukana saamassa joukkuevoimistelussa hopeaa.

## Lähteet
Sinikorpraalikerttu

**Sinikorpraalikerttu** (*Hyliota violacea*) eli aiemmalta nimeltään **orvokkikorpraalikerttu** on korpraalikerttujen heimoon kuuluva varpuslintu.

## Levinneisyys
Sinikorpraalikerttua esiintyy Afrikan länsi- ja keskiosissa. Laji on luokiteltu elinvoimaiseksi.

## Lähteet
Rusokorpraalikerttu

**Rusokorpraalikerttu** (*Hyliota flavigaster*) on korpraalikerttujen heimoon kuuluva varpuslintu.

## Levinneisyys
Rusokorpraalikerttua tavataan suuressa osassa Afrikan länsi- ja keskiosia. Lajia on kuvattu harvinaisesta paikallisesti melko yleiseksi. Se on luokiteltu elinvoimaiseksi.

## Lähteet
Verreaux

**Verreaux** voi tarkoittaa seuraavia:
*Edouard Verreaux, ranskalainen lintutieteilijä
*Jules Verreaux, ranskalainen lintutieteilijä.
Sekundaarinen hyperaldosteronismi

**Sekundaarinen hyperaldosteronismi** on tila, jossa lisämunuaiskuoren zona glomerulosasta erittyy vereen liikaa aldosteronia. Tämä aiheutuu reniini-angiotensiini-aldosteronijärjestelmän liiallisesta aktivoitumisesta, minkä voi aiheuttaa munuaisperfuusion heikkeneminen, hypovolemia tai raskaus.

## Lähteet
*
Samu Fóti

**Samu Fóti** (*Fleck*; 17. toukokuuta 1890 Budapest – 17. kesäkuuta 1916 Lipové) oli unkarilainen voimistelija,  yleisurheilija ja olympiamitalisti. Hän kilpaili vuoden 1912 kesäolympialaisissa Tukholmassa, jossa hän oli mukana saamassa joukkuevoimistelussa hopeaa ja jäi kiekonheitossa 25. sijalle.

## Lähteet
Albert Betts

**Albert Edward Betts** (8. helmikuuta 1888 Birmingham – 13. helmikuuta 1924 Thornton Heath) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli mukana voittamassa joukkuevoimistelussa pronssia. Hän osallistui myös vuoden 1920 kesäolympialaisiin Antwerpenissä, jossa hänen joukkueensa sijoittui viidenneksi.

## Lähteet
Samuel Hodgetts

**Samuel Ernest Hodgetts** (28. lokakuuta 1877 Birmingham – 1944 Birmingham) oli brittiläinen voimistelija ja olympiamitalisti. Hän sijoittui moniottelun yksilökilpailussa kuudenneksi vuoden 1908 kesäolympialaisissa Lontoossa, ja Tukholman vuoden 1912 kesäolympialaisissa hän jäi siinä 25. sijalle. Tukholman kisoissa hän oli lisäksi mukana saamassa pronssia joukkuevoimistelussa.

Vuoden 1920 kesäolympialaisissa Antwerpenissä Hodgetts kuului viidenneksi sijoittuneeseen joukkueeseen.

## Lähteet
Charles Luck

**Charles James Luck** (19. marraskuuta 1886 Lontoo – 1. helmikuuta 1981 Havering) oli brittiläinen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia joukkuevoimistelussa.

## Lähteet
Ronald McLean

**Ronald Gordon McLean** (26. maaliskuuta 1881 Lontoo – 2. heinäkuuta 1941 Shirley, Länsi-Midlands) oli brittiläinen voimistelija ja olympiamitalisti. Hän oli mukana saamassa joukkuevoimistelussa pronssia vuoden 1912 kesäolympialaisissa Tukholmassa. Lisäksi hän kuului siinä viidenneksi sijoittuneeseen joukkueeseen vuoden 1920 kesäolympialaisissa Antwerpenissä.

## Lähteet
Sakari Wallinmaa

**Yrjö Sakari Wallinmaa** (s. 15. kesäkuuta 1960 Kemi) on suomalainen sotilas ja eversti. Hän toimi 2014–2015 Puolustusvoimien tiedustelulaitoksen johtajana.

## Ura
Wallinmaa suoritti varusmiespalveluksensa Pohjanmaan tykistörykmentissä vuosina 1980–1981. Wallinmaa opiskeli Kadettikoulussa vuosina 1981–1984, kävi kapteenikurssin vuosina 1988–1989 ja opiskeli Sotakorkeakoulussa vuodet 1991–1993. 2000-luvulla hän on käynyt Ylemmän päällystön kurssin.

* opetusupseeri (kenttätykistö, kt) Kainuun prikaati  1984–1989
* opetusupseeri (kt) Tykistökoulu/SatTR 1989–1990
* YK-palvelus UNTSO:ssa sotilastarkkailijana 1990–1991
* yleisesikuntaupseerikurssi, valmistui 1993
* osastoesiupseeri Pääesikunta 1993–1996
* mm. apulaissotilasasiamies, Nato-apulaissotilasedustaja 1996–
* osastoesiupseeri Pääesikunta 1999
* Tiedustelupatteriston komentaja Tykistöprikaatissa Niinisalossa 2000–2002
* vanhempi osastoesiupseeri Pääesikunta 2002–2006
* operaatiopäällikkö EUFOR ALTHEA Bosnia 2006
* esikuntapäällikkö Porin Prikaati 2007–2008
* apulaisosastopäällikkö Pääesikunnan tiedusteluosasto 2008–2011
* EU:n EUFOR Libyan tiedustelupäällikkö 2011
* Puolustusvoimien tiedustelukeskuksen johtaja 1.7.2011 - 30.4.2014
* Puolustusvoimien tiedustelulaitoksen johtaja 1.5.2014 - 31.12.2015

## Ylennykset
* vänrikki 1981
* luutnantti 1984
* yliluutnantti 1986
* kapteeni 1990
* majuri 1993
* everstiluutnantti 2000
* eversti 6.12.2007

## Muuta
Hän on Päällystön hengellisen säätiön neuvottelukunnan jäsen. Säätiön hallitukseen hän kuului 1992–1996 ja säätiön puheenjohtajana hän toimi useita vuosia 2000-luvulla.

Wallinmaalle myönnettiin puolustusvoimain lippujuhlapäivänä 4. kesäkuuta 2011 Suomen Leijonan komentajamerkki.

Keväällä 2013 hän johti Suomen asettamaa tarkastusryhmää, joka tarkasti Kreikan tilannetta Wienin sopimuksen noudattamisessa.

## Lähteet
Antal Szendey

**Antal Szendey** (7. maaliskuuta 1915 Pestszenterzsébet – 6. toukokuuta 1994 Budapest) oli unkarilainen soutaja ja olympiamitalisti. Hän oli mukana saamassa pronssia perämiehellisessä kaksikossa vuoden 1948 kesäolympialaisissa Lontoossa. Hän kilpaili myös vuoden 1936 kesäolympialaisissa Berliinissä, jossa hän kuului kahdeksikossa viidenneksi sijoittuneeseen joukkueeseen.

## Lähteet
Béla Zsitnik

**Béla Zsitnik** (17. joulukuuta 1924 Győr – 12. tammikuuta 2019) oli unkarilainen soutaja ja olympiamitalisti. Hän oli mukana saamassa perämiehellisessä kaksikossa pronssia vuoden 1948 kesäolympialaisissa Lontoossa. Lisäksi hän osallistui kahdeksikkoon kesäolympialaisissa 1952 Helsingissä ja perämiehettömään nelikkoon kesäolympialaisissa 1960 Roomassa.

Myös Zsitnikin poika Béla Zsitnik nuorempi kilpaili soudussa olympialaisissa.

## Lähteet
Englannin mestaruussarjan kausi 2012–2013

**Englannin jalkapallon** toiseksi korkein sarjataso, ja The Football Leaguen korkein sarjataso Englannin Mestaruussarja pelattiin kaudella 2012-2013 24 joukkueen voimin. Sarjasta nousi seuraavan kauden valioliigaan kolme joukkuetta, ja kolme joukkuetta putosi Ykkösliigaan. Sarjan voitti Cardiff City.

## Sarjataulukko

## Karsinta Valioliigaan
#### Välierät

|}

#### Loppuottelu

## Ottelut

## Lähteet
Reijo Haka

**Reijo Haka** (s. 16. maaliskuuta 1955, Kouvola) on entinen suomalainen pesäpalloilija ja pelinjohtaja.

Reijo "*Rymy*" Haka pelasi Mestaruussarjassa 1972-1990 (1983 ja 1987 ykkössarjassa) edustaen koko ajan Kouvolan Pallonlyöjiä. Suomen mestaruuden Haka saavutti 1976. Pronssia on tullut kaudella 1977 jolloin lohkesi myös Cup-mestaruus. Vuonna 1972 KPL oli myös kolmas, mutta Hakan pelaama 1 ottelu ei oikeuttanut mitaliin. Kaudella 1987 Haka joukkueineen voitti ykkössarjan.

Itä-Länsi-otteluun Haka valittiin 1984 ja Liitto-Lehdistöön 1977.

Vuonna 1991 Haka toimi KPL:n mestaruussarjajoukkueen pelinjohtajana. Nykyisin hän toimii KPL:n lehdistötilaisuuksien isäntänä.

## Saavutukset
### Pelaajana
* 1 SM-kulta: 1976
* 2 SM-pronssia: 1972, 1977
* 1 Itä-Länsi-ottelu: 1984

## Lähteet
* Pelaajakortit
* KPL:n pelinjohtajat

### Viitteet
Alan Chesney

**Alan Malcolm Chesney** (s. 28. huhtikuuta 1949 Christchurch) on uusiseelantilainen entinen maahockeypelaaja ja olympiavoittaja. Hän kilpaili vuoden 1976 kesäolympialaisissa Montrealissa ja kuului siellä lajissa kultaa voittaneeseen joukkueeseen.

## Lähteet
Nino Bibbia

**Nino Bibbia** (15. maaliskuuta 1922 Bianzone – 28. toukokuuta 2013 Sankt Moritz, Sveitsi) oli italialainen skeleton- ja rattikelkkailija sekä olympiavoittaja. Hän oli Italian ensimmäinen talviolympiamitalisti.

Bibbia kilpaili Sankt Moritzin talviolympialaisissa 1948 kahdessa lajissa: rattikelkkailussa hän sijoittui kahden miehen kelkassa kahdeksanneksi ja neljän miehen kelkassa kuudenneksi, mutta parhaiten hän menestyi skeletonissa, jossa hän saavutti Italian ensimmäisen talviolympiamitalin, kultaisen, voittamalla hopeamitalisti John Heatonin 1,4 sekunnilla.

Bibbia kuoli 91-vuotiaana 28. toukokuuta 2013 Sankt Moritzissa, Sveitsissä.

Yksi Torinon vuoden 2006 talviolympialaisten kelkkailuradan mutka nimettiin *Bibbia*ksi.

## Lähteet
* Nino Bibbia Bio, Stats and Results  Olympics at Sports-Reference.com 

### Viitteet

## Aiheesta muualla
Richard Dodds

**Richard David Allan Dodds** OBE (s. 23. helmikuuta 1959 York) on brittiläinen entinen maahockeypelaaja ja olympiavoittaja. Hän toimi vuoden 1988 kesäolympialaisissa Soulissa lajissa kultaa voittaneen joukkueen kapteenina. Lisäksi hän sai joukkueineen pronssia vuoden 1984 kesäolympialaisissa Los Angelesissa.

Dodds oli mukana saamassa hopeaa maahockeyn maailmanmestaruuskilpailuissa 1986 ja Euroopan-mestaruuskilpailuissa 1987. Hän oli Southgate Hockey Clubin keskikenttäpelaaja, ja hänestä tuli maahockeyuransa ansiosta Brittiläisen imperiumin ritarikunnan upseeri. Hän on myöhemmin työskennellyt kirurgina.

## Lähteet
Ingrid Visser

**Ingrid Louise Visser** (s. 4. kesäkuuta 1977 Gouda – toukokuu 2013) oli alankomaalainen lentopalloilija ja lajin Euroopan mestari.

Visser on Alankomaiden kaikki lajit mukaan lukien eniten maaotteluita (514) pelannut pelaaja. Hän kuului Alankomaiden Atlantan kesäolympialaisissa 1996 viidenneksi sijoittuneeseen joukkueeseen. Hän voitti maajoukkueessa Euroopan mestaruuden vuonna 1995 ja EM-hopeaa vuonna 2009. Seuratasolla Visser voitti muun muassa mestareiden liigan vuonna 2004 ja CEV-cupin vuonna 2001.

Visser ja hänen elämänkumppaninsa Lodewijk Severein katosivat Espanjassa toukokuussa 2013. Heidät oli nähty elossa viimeisen kerran 13. toukokuuta, ja 27. toukokuuta heidän ilmoitettiin löytyneen surmattuina. Tapauksen tutkinta on kesken.

## Lähteet
* Ingrid Visser Bio, Stats and Results Olympics at Sports-Reference.com 

### Viitteet
Timo Raussi

**Timo Asser Raussi** (s. 5. syyskuuta 1936 Sippola) on entinen suomalainen pesäpalloilija ja pelinjohtaja.

Timo Raussi aloitti pelaamisen Pesäpallon mestaruussarjassa Myllykosken Kilpa-Veikoissa kaudella 1953 ja liittyi 1960 Kouvolan Pallonlyöjiin, jossa saavutti SM-hopeaa heti ensimmäisellä kaudellaan ja Suomen-mestaruuden kaudella 1966. Heti tämän jälkeen Raussi siirtyi KPL:n pelinjohtajaksi saavuttaen SM:n 1967, 1968, 1969 ja 1976. 

Itä–Länsi-ottelussa Raussi pelasi vuosina 1961 ja 1965 ja Liitto–Lehdistö-ottelussa 1960 ja 1965.

## Saavutukset
### Pelaajana
* 1 SM-kulta: 1966
* 1 SM-hopea: 1960
* 2 Itä-Länsi-ottelua: 1961, 1965

### Pelinjohtajana
* 4 SM-kultaa: 1967, 1968, 1969, 1976
* 1 SM-hopea: 1970
* 1 SM-pronssia: 1977

## Lähteet
* Pelaajakortit
* 
* KPL:n pelinjohtajat

### Viitteet
Tapio Vahteri

**Tapio Vahteri** (s. 13. maaliskuuta 1953) on entinen suomalainen pesäpalloilija.

Vahteri pelasi Mestaruussarjassa 1974–1979 vuosina (jo 1971 yhden pelin) edustaen koko ajan Kouvolan Pallonlyöjiä. Suomen mestaruuden Vahteri saavutti 1976. Pronssia on tullut kaudella 1977, jolloin joukkue sai myös Cup-mestaruuden ja Vahteri saavutti 8. sija kärkilyöntitilastossa, jota pidettiin virallisesti ensimmäisen kerran. 

## Saavutukset
### Pelaajana
* 1 SM-kulta: 1976
* 1 SM-pronssi: 1977

## Lähteet
* Pelaajakortit

### Viitteet
FODMAP

**FODMAPit** (englanniksi *FODMAPs*, sanoista *fermentable oligosaccharides, disaccharides, monosaccharides, and polyols* eli "käyvät oligosakkaridit, disakkaridit, monosakkaridit ja polyolit") ovat paksusuolessa fermentoituvia lyhytketjuisia hiilihydraatteja. FODMAPeja ovat muun muassa sokereihin luokiteltavat fruktaani ja raffinoosi.

FODMAPit voivat aiheuttaa merkittäviä kipu- ja turvotusoireita henkilöille joilla on ärtyvän suolen oireyhtymä. Tämä johtuu siitä, että FODMAP-hiilihydraatit eivät pilkkoidu ja imeydy heillä riittävän hyvin ohutsuolessa, vaan kulkeutuvat pilkkoutumattomana paksusuoleen, jossa ne alkavat käydä. Käymisestä aiheutuu turvotusta, kipua, ripulia ja muita vaikeita oireita. Tämän vuoksi ärtyvän suolen oireyhtymästä kärsivien tulisi välttää FODMAP-hiilihydraatteja sisältäviä ruoka-aineita, joihin kuuluvat palkokasvit, sipulikasvit, kaalit sekä tuotteet, joissa on laktoosia, ksylitolia, sorbitolia, mannitolia tai maltitolia.

## FODMAP-ruokavalion toteuttaminen
FODMAP-ruokavalio voidaan jakaa 3 eri vaiheeseen: 

* **FODMAP-rajoitus**: ruokavaliossa rajoitetaan runsaasti FODMAP-yhdisteitä sisältäviä ruoka-aineita ja korvataan vatsaystävällisemmillä ruuilla. 
* **FODMAP-altistus**: testataan oman suoliston sietokykyä eri FODMAP-yhdisteille. 
* **FODMAP-laajennus**: ruokavaliota laajennetaan oman suoliston sietokyvyn mukaisesti mahdollisimman laajaksi. 

Rajoitusvaiheen suositellaan kestävän 2-6 viikon ajan riippuen siitä, miten nopeasti vatsaoireet rauhoittuvat. Rajoitusvaiheessa on tarkoitus jättää ruokavaliosta pois kaikki runsaammin FODMAP-hiilihydraatteja sisältävät ruoka-aineet. Jos FODMAP-rajoitusvaihe helpottaa vatsaoireita, kannattaa heti perään lähteä toteuttamaan altistusvaihetta. Altistusvaiheessa on tarkoitus testata oman vatsan sietokykyä eri FODMAP-yhdisteille. Laajennusvaiheessa ruokavaliota aletaan monipuolistamaan altistusvaiheen tulosten perusteella.  

## Aiheesta muualla
*FODMAP-ruokavalio ärtyvän suolen oireyhtymässä, Terveyskirjasto.fi 
*Ärtyvän suolen oireyhtymän ruokavaliohoito, Potilaan lääkärilehti

## Lähteet
Marc Tardif

**Marc Tardif** (s. 12. kesäkuuta 1949 Granby, Quebec) on kanadalainen entinen ammattilaisjääkiekkoilija, pelipaikaltaan vasen laitahyökkääjä.

## Ura
Tardif pelasi juniorina muun muassa Thetford Mines Canadiensissa QJHL:ssä (1966–1967) ja 	Montreal Junior Canadiensissa OHA:ssa (1967–1969). Hän oli voittamassa vuonna 1969 Memorial Cupia ja valittiin samana vuonna OHA:n ensimmäiseen tähdistökentälliseen. 

Tardif aloitti ammattilaisuransa NHL-seura Montreal Canadiensissa, joka varasi hänet ensimmäisen kierroksen toisena pelaajana . Hän pelasi Canadiensissa neljä kautta, joista ensimmäisellä vietti osan kaudesta myös farmijoukkue Montreal Voyageursissa AHL:ssä. Tardif oli voittamassa Canadiensissa Stanley Cupia kausina 1970–1971 ja 1972–1973.

Vuonna 1973 Tardif siirtyi WHA-seura Los Angeles Sharksiin, joka tarjosi hänelle huomattavasti parempaa palkkaa kuin hän oli Montrealissa saanut. Kauden 1974–1975 hän aloitti Michigan Stagsissa Sharksin muutettua toiselle paikkakunnalle, mutta siirtyi kesken kauden pelaajakaupassa Quebec Nordiquesiin. Pelatessaan Nordiquesissa Tardif sai kahdesti WHA:n parhaan pistemiehen palkinnon Bill Hunter Trophyn, kausina 1975–1976 ja 1977–1978, joina palkittiin myös sarjan arvokkaimman pelaajan palkinnolla Gordie Howe Trophylla. Hän oli noina kausina myös WHA:n maali- ja syöttöpörssin voittaja. Kaudella 1976–1977 hän oli voittamassa Avco Cupia ensimmäisenä vuonnaan joukkueensa kapteenina. Tardif valittiin neljästi , kausina 1975–1976, 1976–1977 ja 1977–1978 ensimmäiseen ja kaudella 1974–1975 toiseen, ja hän pelasi kuudesti . 

WHA lopetti toimintansa vuonna 1979, jonka jälkeen Tardif jatkoi uraansa NHL:ssä. Hän edusti yhä Quebec Nordiquesia ja jatkoi joukkueen kapteenina kauteen 1980–1981 asti. Kaudella 1981–1982 hän pelasi ensimmäisen ja ainoan kerran urallaan ssa ja hän lopetti uransa kauden 1982–1983 jälkeen. Tardif pelasi NHL:ssä 517 runkosarja- ja 62 pudotuspeliottelua ja WHA:ssa 446 runkosarja- ja 44 pudotuspeliottelua. Hän teki NHL:ssä 401 tehopistettä runkosarjassa, 194 maalia ja 207 syöttöpistettä, ja 28 pudotuspeleissä, 13 maalia ja 15 syöttöpistettä. WHA:ssa hän teki 666 tehopistettä runkosarjassa, 316 maalia ja 350 syöttöpistettä, ja 59 pudotuspeleissä, 27 maalia ja 32 syöttöpistettä. Tardif on eniten maaleja WHA:n historiassa (1972–1979) tehnyt pelaaja. Quebec Nordiques jäädytti hänen pelinumeronsa (8) vuonna 1983. 

Tardif kuului Kanadan joukkueeseen Summit Seriesissä 1974.  

Jääkiekkouransa jälkeen Tardif on työskennellyt autokauppiaana Quebecissä.

## Lähteet

## Aiheesta muualla
*
Ramli Ahmad

**Ramli Ahmad** (12. lokakuuta 1956 Labuan – 16. marraskuuta 2002 Labuan) oli malesialainen pikajuoksija. Hän kilpaili vuoden 1976 kesäolympialaisissa Montrealissa, mutta putosi sekä miesten 100 että 200 metrin juoksussa ensimmäisellä kierroksella.

Ahmad teki 1970-luvulla 200 metrin juoksussa uuden Malesian-ennätyksen (aika: 20,7), jota hän piti edelleen hallussaan kuollessaan 47-vuotiaana aivoverenkiertohäiriöön. Hän oli saanut sairaskohtauksen ollessaan lenkkeilemässä. Urheilu-uransa jälkeen Ahmad oli tehnyt työtä Malaysia Airlinesille.

## Lähteet
Parman kartusiaaniluostari

**Parman kartusiaaniluostari** () on Stendhalin vuonna 1839 julkaistu romaani. Se sijoittuu pääosin Parman herttuakunnan hoviin, ja sen päähenkilö on nuori aristokraatti Fabrice del Dongo. Romaani kirjoitettiin lyhyessä ajassa, mikä näkyy osittain kerronnassa. *Parman kartusiaaniluostarin* maine kohosi kuitenkin nopeasti, ja sen ensimmäinen ihailija oli ranskalainen kirjailija Honoré de Balzac.

## Juoni

Romaani sijoittuu pääosin Parman herttuakunnan hoviin 1800-luvun alkuosiin. Sen päähenkilö on nuori aristokraatti ja Napoleonin ihailija Fabrice del Dongo. Hän osallistuu Waterloon taisteluun ja palaa sitten Parmaan, missä liittyy kirkkoon maallisten etujen takia. Tarinan aikana Dongo tappaa kilpailijansa, siittää lapsen ja vetäytyy lopulta kartusiaaniluostariin, missä kuolee.

## Kirjoittaminen

*Parman kartusiaaniluostari* kirjoitettiin hyvin lyhyessä ajassa. Stendhal ilmoitti 4. marraskuuta 1838, ettei häntä saisi häiritä missään olosuhteissa, ja aloitti romaanin sanelemisen. Käsikirjoitus valmistui seitsemässä viikossa, ja se oli valmis tapaninpäivänä. Kirja valmistui lyhyessä ajassa, mikä näkyy osittain sen eloisuutena mutta paikoin myös sen kerronnan epäyhtenäisyydessä.

Vaikka romaani kirjoitettiinkin lyhyessä ajassa, sen idea ehti pyöriä Stendhalin ajatuksissa jo pitkään. Esimerkiksi hänen Roomassa kirjoittamansa päiväkirjamerkintänsä ovat täynnä Italian renessanssiaatelisten monimutkaista historiaa. Lisäksi romaanin piirteissä on yhtäläisyyksiä Alessandro Farnesen (josta tuli myöhemmin paavi Paavali III) kronikasta, johon Stendhal tutustui Italian-matkojensa aikana.

## Arvostus

*Parman kartusiaaniluostaria* pidettiin heti sen valmistumisen jälkeen mestariteoksena. Noin vuosi romaanin valmistumisen jälkeen kirjailija Honoré de Balzac ylisti sitä pitkässä arvostelussaan, jonka ansiosta romaani sai välittömästi mainetta. Myöhemmin sitä ovat kehuneet muun muassa kirjailijat Henry James ja André Gide. James kirjoitti *[[The Nation]]issa* vuonna 1874 julkaistussa artikkelissa, että *Parman kartusiaaniluostari* on parhaimpien romaanien joukossa. Gide puolestaan arvioi 1800-luvun vaihteessa, että se oli merkittävin ranskalainen romaani.

## Lähteet

## Aiheesta muualla
* Parman kartusiaaniluostari Archive.orgissa 
* Romaani Gutenberg-projektin sivuilla
Harry Nkopeka

**Harry Nkopeka** (s. 12. lokakuuta 1948) on malawilainen entinen pikajuoksija. Hän kilpaili vuoden 1972 kesäolympialaisissa Münchenissä, mutta putosi sekä miesten 800 että 1500 metrin juoksussa ensimmäisellä kierroksella. Hänen henkilökohtaiset ennätysaikansa ovat 800 metrissä 1:52.78 (1973) ja 1500 metrissä 3:54.14 (1973).

## Lähteet
Knut Holmann

**Knut Holmann** (s. 31. heinäkuuta 1968 Oslo) entinen on norjalainen meloja, kolminkertainen olympiavoittaja ja nelinkertainen maailmanmestari.

## Olympiamenestys
Holmann osallistui vuoden 1988 kesäolympialaisissa Soulissa 1&nbsp;000 metrin kajakkinelikkoon. Vuoden 1992 kesäolympialaisissa Barcelonassa hän sai pronssia 500 metrin ja hopeaa 1&nbsp;000 metrin kajakkiyksikössä. Atlantan kesäolympialaisissa 1996 hän sai hopeaa 500 metrin ja voitti kultaa 1&nbsp;000 metrin kajakkiyksikössä. Vuoden 2000 kesäolympialaisissa Sydneyssä Holmann voitti kultamitalit sekä 500 metrin että 1&nbsp;000 metrin kajakkiyksikössä.

## Menestys muissa kisoissa
Ratamelonnan maailmanmestaruuskilpailuissa Holmann voitti vuosina 1990–1999 sekä kultaisia että pronssisia mitaleita neljä kumpaakin ja lisäksi viisi hopeamitalia.

## Lähteet
Helene Engelmann

**Helene Engelmann** (*Jaroschka*; 9. helmikuuta 1898 Wien – 1. elokuuta 1985 Helsinki) oli itävaltalainen taitoluistelija, olympiavoittaja ja kolminkertainen maailmanmestari.

Engelmann voitti pariluistelussa kultaa vuoden 1924 talviolympialaisissa Chamonix'ssa. Taitoluistelun maailmanmestaruuskilpailuissa hän voitti pariluistelussa kolmesti kultaa (1913, 1922, 1924) ja sai lisäksi yhden hopeamitalin (1914).

Engelmann oli taitoluistelija Herma Planck-Szabon serkku ja taitoluistelija, uimari Karl Schäferin käly. Engelmannin isä Eduard Engelmann oli myös taitoluistelija, ja hänen veljensä Eduard Engelmann nuorempi oli moottoriveneilijä.

## Lähteet
John Sørensen

**John Rungsted Sørensen** (5. lokakuuta 1934 Kööpenhamina – 26. lokakuuta 2024) oli tanskalainen meloja ja olympiamitalisti. Hän kilpaili vuoden 1964 kesäolympialaisissa Tokiossa, jossa hän sai pronssia 1&nbsp;000 metrin kanadalaiskaksikossa.

## Lähteet
Lisämunuaiskuoren kasvaimet

**Lisämunuaiskuoren kasvaimet** aiheuttavat lisämunuaiskuoren liikatoimintaa. Ne ovat syynä moniin hyperadrenalismiin liittyviin sairauksiin. Ne ovat usein funktionaalisia, jolloin ne vaikuttavat elimistön hormonitasapainoon. Yleisimmin lisämunuaiskuoren benignit eli hyvänlaatuiset adenoomat vaikuttavat aldosteronin eritykseen zona glomerulosasta, kun taas malignit eli pahanlaatuiset karsinoomat vaikuttavat androgeenien tuotantoon zona reticulariksessa. Oireet liittyvät näiden hormonien liialliseen tuotantoon. Kaikki lisämunuaiskuoren kasvaimet eivät kuitenkaan ole funktionaalisia, eli ne eivät vaikuta minkään lisämunuaiskuoren tuottaman hormonin määrään. Kasvaimen funktionaalisuus voidaan todeta laboratoriotestein mittaamalla tietyn hormonin ja sen metaboliittien konsentraatio verestä.

## Kasvainten tyypit
### Lisämunuaiskuoren adenoomat
Suurin osa lisämunuaiskuoren adenoomista ei vaikuta lisämunuaiskuoren hormonituotantoon, eli ne ovat niin sanotusti hiljaisia. Tämän vuoksi niitä ei välttämättä diagnosoida potilailla, vaan ne löytyvät kuoleman jälkeen tehtävässä ruumiinavauksessa ns. sattumalöydöksinä. Makroskooppisesti lisämunuaiskuoren adenoomat ovat keltaisia tai kelta-ruskeita, mikä johtuu kasvainsolukon rasvoittumisesta. Yleensä ne ovat läpimitaltaan noin 1–2 senttimetriä. Mikroskooppisesti ne muodostuvat solukosta, joka on lähellä normaalia lisämunuaiskuoren solukkoa. Tumat ovat pieniä, mutta jonkin verran pleomorfismiakin voidaan nähdä. Solut voivat on eosinofiilisiä ja vakuolisoituneita riippuen lipidisisällöstä. Mitoottista aktiivisuutta nähdään harvoin.

### Lisämunuaiskuoren karsinoomat
Lisämunuaiskuoren karsinoomia tavataan kaiken ikäisillä potilailla. Kaksi harvinaista sairautta, Li-Fraumenin oireyhtymä ja Beck-with-Wiedemannin oireyhtymä, voivat aiheuttaa karsinooman. Useimmiten ne ovat makroskooppisesti suurehkoja ja invasiivisia. Ne sisältävät nekroroosia ja kystisiä muutoksia. Verestys on yleistä. Mikroskooppisesti solukko voi olla hyvin erilaistunutta, kuten adenoomissa, mutta solut voivat olla myös hyvinkin häiriintyneitä, pleomorfisia ja huonosti erotettavissa lisämunuaiskuoren etäpesäkkeistä. Niillä on korkea taipumus invasoida lisämunuaislaskimoon, alaonttolaskimoon ja imuteihin. Etäpesäkkeitä esiintyy useimmiten läheisissä imusolmukkeissa ja keuhkoissa.

## Katso myös
*Li-Fraumenin oireyhtymä
*Cushingin oireyhtymä
*Adrenogenitaalinen oireyhtymä

## Lähteet
*

## Aiheesta muualla
* TherapiaFennica - Lisämunuaisen sairaudethttp://therapiafennica.fi/wiki/index.php?title=Lisämunuaisen_sairaudet
Joyce Tafatatha

**Joyce Tafatatha** (s. 18. huhtikuuta 1998 Blantyre) on malawilainen uimari. Hän kilpaili vuoden 2012 kesäolympialaisissa Lontoossa ja jäi naisten 50 metrin vapaauinnissa 47. sijalle. Tafatathasta tuli näin nuorin Malawia koskaan olympialaisissa edustanut urheilija.

## Lähteet
Ennakkoratkaisu (Euroopan unioni)

**Ennakkoratkaisu** on Euroopan unionin tuomioistuimen jäsenvaltion tuomioistuimen pyynnöstä antama ratkaisu Euroopan unionin oikeuden oikeasta tulkinnasta. EU:n tuomioistuimen antama ennakkoratkaisu sitoo kansallista tuomioistuinta. Ennakkoratkaisua tulee noudattaa ratkaistaessa asia, jossa ennakkoratkaisua on pyydetty.

Ylimmillä tuomioistuimilla on velvollisuus pyytää ennakkoratkaisua tapauksissa, joissa EU-oikeuden sisältö on epäselvä, eikä aikaisempaa EU:n tuomioistuimen ratkaisua asiasta ole. Alemmat tuomioistuimet voivat pyytää ennakkoratkaisua, mutta niillä ei ole siihen velvollisuutta.

## Lähteet
Friedhelm Wentzke

**Friedhelm Wentzke** (s. 13. syyskuuta 1935 Castrop-Rauxel, Nordrhein-Westfalen) on saksalainen entinen meloja ja olympiavoittaja. Hän voitti vuoden 1960 kesäolympialaisissa Roomassa kultaa 4 × 500 metrin kajakkiviestissä. Lisäksi hän sai vuoden 1964 kesäolympialaisissa Tokiossa hopeaa 1&nbsp;000 metrin kajakkinelikossa.

## Lähteet
I Should Have Known Better

”**I Should Have Known Better**” on The Beatlesin kappale vuodelta 1964, ja se sisältyy yhtyeen samanvuotiselle menestysalbumille *[[A Hard Day’s Night]]*. Kappaleen on kirjoittanut yhtyeen kitaristi John Lennon.

”I Should Have Known Better” nauhoitettiin Abbey Roadin studiolla samana päivänä kuin Paul McCartneyn tekemä ”And I Love Her”. Näistä kappaleista Lennonin ”I Should Have Known Better” on nopeampitempoinen ja vauhdikkaampi pop rock -kappale, kun taas ”And I Love Her” on rauhallisempi balladi.

The Esquires levytti kappaleen suomeksi nimellä ”Kunpa tuntisin sinut paremmin” vuonna 1964.

## Muusikot
* John Lennon – laulu, akustinen kitara
* Paul McCartney – bassokitara
* George Harrison – sähkökitara, akustinen kitara
* Ringo Starr – rummut
* George Martin – tuottaja 

## Lähteet
* The Beatles, "Cant buy me love"
Odiya Silweya

**Odiya Silweya** (s. 1. tammikuuta 1959) on malawilainen entinen pikajuoksija. Hän kilpaili vuoden 1984 kesäolympialaisissa Los Angelesissa, mutta putosi sekä miesten 100 että 200 metrin juoksussa ensimmäisellä kierroksella. Vuoden 1988 kesäolympialaisissa Soulissa hän osallistui 200 ja 400 metrin juoksukilpailuihin, mutta putosi jälleen molemmissa ensimmäisellä kierroksella.

Silweyan henkilökohtaiset ennätykset ovat 100 metrissä 10,7 (1983), 200 metrissä 21,2 (1987) ja 400 metrissä 49,45 (1986).

## Lähteet
Niobiumnitridi

**Niobiumnitridi** (NbN) on epäorgaaninen yhdiste ja niobiumin nitridi.

## Rakenne ja ominaisuudet
Niobiumnitridi on epästoikiometrinen välisijayhdiste. Niobiumnitridillä on kaksi faasia: alkeiskopiltaan heksagonaalinen β-niobiumnitridi, jonka koostumus on NbN0,4&ndash;NbN0,5 ja yli 1&nbsp;230&nbsp;°C:n lämpötilassa stabiili alkeiskopiltaan pintakeskeinen kuutiollinen δ-NbN, jonka koostumus on NbN0,88&ndash;NbN0,98. Niobiumnitridi ei liukene happoihin, mutta voimakkaasti emäksiset liuokset liuottavat sitä, jolloin vapautuu ammoniakkia. Niobiumnitridi on suhteellisen kovaa ja sen kovuus Mohsin asteikolla on 8. Niobiumnitridin kriittinen lämpötila on 16 K ja tämän lämpötilan alapuolella se on suprajohde.

## Valmistus ja käyttö
Niobiumnitridiä valmistetaan kuumentamalla niobiummetallia 700–1&nbsp;100&nbsp;°C:n lämpötilaan tai niobiumpentoksidia 1&nbsp;250&nbsp;°C:n lämpötilaan typen tai ammoniakin läsnä ollessa. Toinen tapa valmistaa yhdistettä on kemiallisella kaasufaasipinnoituksella käyttäen lähtöaineina niobiumpentakloridia, vetyä ja typpeä. Niobiumnitridiä käytetään infrapunailmaisimien detektoreissa.

## Lähteet
Ennakkoratkaisu (verotus)

**Ennakkoratkaisu verotuksesta** on verottajan tekemä päätös, joka annetaan verovelvollisen hakemuksesta tilanteessa, jossa halutaan ennakoida epäselvän verosäännöksen tulkinta. Verovelvollinen saa siten verottajaa sitovan kannanoton siitä millainen verokohtelu suunnitellulle toimenpiteelle aiheutuisi. 

## Lähteet

## Aiheesta muualla
* Laki verotusmenettelystä (1558/1995), 8. luku Finlex
Etsijä (Transformers)

**Etsijät** () ovat kuvitteellinen Decepticonien alaryhmä Transformers-universumissa.

## The Transformers
Alkuperäisessä sarjassa Etsijät olivat lentäviksi ajoneuvoiksi muuntautuvia Decepticonien sotilaita, joita oli kahta tyyppiä. Toiset jakoivat samanlaisen ruumiinrakenteen kuin Etsijöiden komentaja, Starscream, kuten Thundercracker ja Skywarp. Joillakin oli kartionmuotoiset päät ja heistä nimeltään tunnetaan vain Dirge, Thrust ja Ramjet.

## Transformers: Energon
*[[Transformers: Energon]]in* leluissa esiintyi Mini-Con nimeltä Seeker.

## Transformers: Kaatuneiden kosto
Elokuvassa *[[Transformers: Kaatuneiden kosto]]* Etsijät olivat ikivanhoja transformereita, jotka palvelivat Fallenia. He olivat Fallenin ja kuuden muun alkuperäisen Primen tavoin myös kykeneviä avaamaan avaruussiltoja pelkällä tahdon voimalla. Tosin yksi heistä, Jetfire, oli vaihtanut Autobottien puolelle ja naamioitunut ennen staasiin vaipumistaan SR-71 Blackbird -tiedustelukoneeksi.

Jetfiren lisäksi muiden Etsijöiden ajoneuvomuotoja nähtiin Sektori 7:n entisen agentin, Seymour Simmonsin, hallussa olevissa valokuvissa. 

Niihin kuuluivat:
*Ford Model T -auto
*B-24 Liberator -pommikone
*F-104 Starfighter -hävittäjä
*NYC Hudson -höyryveturi

## Transformers: Cyberverse
Transformers: Cyberversessä olivat hävittäjiksi muuntautuvia Decepticoneja, jotka toimivat kapteeniensa Slipstream'n, Starscream'n ja Skywarp'n johdolla sodassa Autobotteja vastaan. Muut Decepticonit tietävät sen, että heidän älykkystasonsa on matala. Muita tunnettuja Etsijöitä olivat Thundercracker, Nova Storm, Thrust, Acid Storm, Dirge ja Ramjet.

## Aligned-jatkumo
Aligned-jatkumossa Etsijöiksi kutsuttiin useita lentokykyisiä Decepticoneja.

*Starscream, ilmakomentaja.
*Thundercracker, toinen Starscreamin luutnanteista.
*Skywarp, toinen Starscreamin luutnanteista.
*Slipstream, naispuolinen Etsijä.
*Skyquake
*Dreadwing, Etsijöiden armadan kapteeni.
*Contrail, entinen Cybertronin Suurneuvoston jäsen.

Etsijöihin luettiin myös hopeiset lentokykyiset Vehiconit.

## Lähteet

## Aiheesta muualla
*[Lisätietoa Etsijöistä TFWIKI.Netissä, Transformers-aiheisesta wikiassa](http://tfwiki.net/wiki/Seeker_(disambiguation))
Dieter Krause

**Dieter Krause** (18. tammikuuta 1936 Brandenburg an der Havel – 10. elokuuta 2020 Bad Saarow) oli saksalainen  meloja, olympiavoittaja ja maailmanmestari. Hän oli vuoden 1960 kesäolympialaisissa Roomassa mukana voittamassa kultaa 4 × 500 metrin kajakkiviestissä. Rooman kesäolympialaisissa hän lisäksi sijoittui 1&nbsp;000 metrin kajakkikaksikossa kahdeksanneksi.

Ratamelonnan maailmanmestaruuskilpailuissa Krause voitti Itä-Saksalle kultaa (1963), hopeaa (1963) ja kahdesti pronssia (1958, 1963).

## Lähteet
George Mambosasa

**George Mambosasa** (s. 31. tammikuuta 1964) on malawilainen entinen kestävyysjuoksija. Vuoden 1984 kesäolympialaisissa Los Angelesissa hän putosi miesten 5 000 metrin juoksussa ensimmäisellä kierroksella ja jäi maratonissa 74. sijalle. Vuoden 1988 kesäolympialaisissa Soulissa Mambosasa putosi 5 000 metrin juoksussa jälleen ensimmäisellä kierroksella ja aloitti lisäksi maratonin.

Mambosasa toimi Soulin kesäolympialaisissa maansa lipunkantajana. Hänen henkilökohtaiset ennätyksensä ovat 5 000 metrin juoksussa 14:14.01 (1986) ja maratonissa 2-23:06 (1984).

## Lähteet
Matthews Kambale

**Matthews Kambale** (s. 27. joulukuuta 1952) on malawilainen uransa lopettanut kestävyysjuoksija. Hän jäi vuoden 1972 kesäolympialaisissa Münchenissä 56. sijalle miesten maratonissa. Los Angelesin kesäolympialaisissa 1984 hän putosi 10 000 metrin juoksussa alkuerissä. Maratonilla hän keskeytti.

Kambalen henkilökohtaiset ennätykset ovat 10&nbsp;000 metrin juoksussa 30.47,73 (1984) ja maratonilla 2.25.37 (1984).

## Lähteet